Държавен вестник, бр. 30, 2024 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  30
чаване на документите за проведения избор 
на изпълнител. Лицата, които извършват пос­
ледващия контрол, попълват декларациите от 
приложение № 4 и приложение № 5.
(2) Държавен фонд „Земеделие“ извърш­
ва последващ контрол върху проведените 
обществени поръчки, когато бенефициент е 
Министерството на земеделието и храните, 
в срок до 1 месец считано от датата на полу­
чаване на документите за проведения избор 
на изпълнител. Лицата, които извършват пос­
ледващия контрол, попълват декларациите от 
приложение № 4 и приложение № 5.
(3) Срокът по ал. 1 и 2 спира да тече, ко­
гато е изпратено писмо за отстраняване на 
нередовност на документите или непълнота 
или неяснота на заявените данни и посоче­
ните факти. Срокът за отговор на писмото е 
до 15 дни и започва да тече от деня, следващ 
изпращането на уведомлението в СЕУ.
(4) В случай на установени наруше­
ния, предвидени в нормативния акт по  
чл. 70, ал. 2 от Закона за управление на сред­
ствата от Европейските фондове при споделено 
управление, администрацията по чл. 74 от 
Закона за подпомагане на земеделските про­
изводители определя размера на финансовата 
корекция и уведомява чрез СЕУ бенефициен­
тите по техническа помощ от Стратегическия 
план, както и Държавен фонд „Земеделие“, за 
размера, с който бенефициентът на помощта 
да бъде санкциониран.
(5) В случай че не са установени нарушения 
по ал. 4, администрацията, която извършва 
контрола по ал. 1 или 2, уведомява чрез СЕУ 
Държавен фонд „Земеделие“.
(6) При избор на изпълнители за дейности, 
регламентирани по реда на Закона за общест­
вените поръчки, се извършва проверка във:
1. централната база данни на отстранява­
нията по чл. 135 от Регламент (ЕС, Евратом) 
2018/1046; и
2. системата на Европейската комисия за 
измерване на риска от измами и нередности 
ARACHNE.
Чл. 18. (1) Дейностите по т. 7, 9, 10 и 12 от 
приложение № 1 не са обект на обществена 
поръчка.
(2) Размерът на допълнително финансово 
стимулиране за щатния персонал, работещ 
частично по задачи, свързани със Стратегиче­
ския план, се определя въз основа на отделни 
вътрешни методологии в Министерството 
на земеделието и храните и Държавен фонд 
„Земеделие“ за проверка на заетостта по 
Стратегическия план/Програмата за развитие 
на селските райони за периода 2014 – 2020 г.
Г л а в а  т р е т а
А ДМИНИСТРАТИВНИ ПРОВЕРК И И 
ПРОВЕРКИ НА МЯСТО НА ИСКАНИЯТА 
ЗА ПЛАЩАНЕ
Чл. 19. (1) Административните проверки на 
исканията за плащане включват проверка на:
1. изпълнените дейности и съответствието 
им с дейностите, за които е било одобрено 
заявлението за подпомагане;
2. направените разходи и извършените 
плащания.
(2) Държавен фонд „Земеделие“ извършва 
повторна проверка на условията за одобрение 
на заявлението за подпомагане по техническа 
помощ от Стратегическия план, включително 
избора на изпълнители, когато е приложимо, 
в срока за обработка на искането за плащане.
Чл. 20. Административните проверки 
включват процедури за избягване на непра­
вомерното двойно финансиране в рамките на 
други схеми на Съюза или национални схеми 
и на предишния програмен период. Когато 
е налице финансиране от други източници, 
тези проверки гарантират, че общият размер 
на полученото подпомагане не надхвърля 
максималните допустими суми или проценти 
на подпомагане.
Чл. 21. (1) Административните проверки 
при закупуване на активи включват минимум 
едно посещение на място с цел проверка 
на реализирането им. Посещение на място 
може да не се извършва, когато искането за 
плащане е включено в извадката за проверка 
на място.
(2) Преди посещението на място Държа­
вен фонд „Земеделие“ изпраща уведомление 
чрез СЕУ до бенефициента за датата и часа 
на предстоящата проверка.
(3) Посещението на място се извършва в 
присъствието на бенефициента или на упъл­
номощен негов представител или в присъст­
вието на свидетел, ако бенефициентът или 
упълномощен от него представител не се е 
явил на определената дата и час.
Чл. 22. (1) Проверки на място се извърш­
ват въз основа на риск анализ за избор на 
извадка съгласно методология, утвърдена от 
изпълнителния директор на Държавен фонд 
„Земеделие“.
(2) Проверките на място се извършват преди 
междинното или окончателното плащане по 
дадено заявление.
(3) Експертите, които извършват провер­
ките на място, не трябва да са участвали в 
административни проверки на заявлението 
за подпомагане.
Чл. 23. При проверките на място се из­
вършва контрол на:
1. изпълнените дейности, сравнени с 
одобрените дейности по заявлението за 
подпомагане;
2. изпълнение на дейностите в съответ­
ствие с приложимите правила и обхващат 
всички критерии за допустимост, ангажимен­
ти и други задължения, свързани с условията 
за отпускане на подпомагане, и могат да бъдат 
проверени по време на проверката на място 
и не са били подложени на административни 
проверки;